open-index/open-wikipedia-markdown huggingface dataset:
Oravcová

**Oravcová** môže byť:

*slovenské ženské priezvisko, pozri napr.:
**Marianna Oravcová, slovenská filozofka
**Marta Oravcová, bývalá poslankyňa NR SR za SDĽ

*názov geografických objektov na Slovensku
**vrchu (1 544,2 m n. m.) v Nízkych Tatrách, pozri Oravcová (vrch)
**prítoku Driečnej v povodí Čierneho Váhu, pozri Oravcová (prítok Driečnej)
**prítoku Hrona pri Závadke nad Hronom, pozri Oravcová (prítok Hrona)
**prítoku Štiavničky v povodí Hrona, pozri Oravcová (prítok Štiavničky)
Oravcová (prítok Driečnej)

**Oravcová** je potok v hornom Liptove, v juhovýchodnej časti okresu Liptovský Mikuláš. Je to ľavostranný prítok Driečnej, meria 2,7 km a je tokom V. rádu. Preteká územím NAPANT-u.

Tečie v Nízkych Tatrách, v podcelku Kráľovohoľské Tatry, kde pramení na východnom svahu Oravcovej (1 544,2 m n. m.) v nadmorskej výške približne 1 310 m n. m. Od prameňa tečie na krátkom úseku najprv na severozápad, zľava priberá krátky prítok z východoseverovýchodného úbočia Oravcovej a stáča sa severoseverovýchodným smerom. Z pravej strany následne priberá prítok (1 126,4 m n. m.) zo severozápadného svahu Kolesárovej (1 508,0 m n. m.), stáča sa viac na severovýchod a preteká lokalitou Komorská základina. Ďalej vytvára oblúk prehnutý na juhovýchod a sprava priberá prítok (1,2 km) zo severného svahu Kolesárovej. Tesne pred ústím sa ešte stáča na sever a južne od horárne Ráztoky, v dolnej časti Driečnej doliny, ústi v nadmorskej výške cca 956 m n. m. do Driečnej.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Liptovský Mikuláš
Rozum a cit (román)

**Rozum a cit** (pôvodne sa dielo volalo "Elinor and Marianna" - Elinor a Marianna) je román Jane Austenovej z roku 1811.

Po manželovej smrti sa musí pani Dashwoodová so svojimi tromi dcérami (Elinor, Marianne a Margaret) v dôsledku nedostatku financií vysťahovať. Útočisko nájdu u vzdialeného príbuzného. Rodina sa snaží dať dokopy Marianne a zámožného plukovníka Brandona a tak vyriešiť zlú finančnú situáciu. Ale Marianne ho odmieta a radšej sa zabáva s mladým Willoughbym. Dej ešte zamotáva Edward Ferras, ktorý má záujem o Elinor, ale jeho rodina s týmto vzťahom nesúhlasí.

Do filmovej podoby tento príbeh spracoval v roku 1995 režisér Ang Lee (Tiger a Drak, Skrotená hora) - v hlavných úlohách Emma Thompsonová (Elinor), Kate Winsletová (Marianne), Hugh Grant (Edward Ferras) a Alan Rickman (plukovník Brandon).

## Iné projekty

## Externé odkazy
* Sense and Sensibility na publicliterature.org 
* Sense and Sensibility na site.girlebooks.com

Kategória:Knihy z 1811
Kategória:Romány 19. storočia
Kategória:Romány Jane Austenovej
Kategória:Sfilmované romány
Zoznam miestnych a mestských častí na Slovensku

Toto je **zoznam [[miestna časť|miestnych]] a [[mestská časť|mestských častí]] na Slovensku**, obsahuje abecedný prehľad všetkých oficiálne určených miestnych častí obcí a mestských častí miest na Slovensku.

## Pozri aj
* Administratívne členenie Slovenska
* Zoznam krajov na Slovensku
* Zoznam okresov na Slovensku
* Zoznam miest na Slovensku
* Zoznam obcí a vojenských obvodov na Slovensku
* Mestské časti Bratislavy
* Mestské časti Košíc

## Referencie

Zoznam miestnych a mestských častí na Slovensku
Zoznam miestnych a mestských častí na Slovensku
Miestne a mestké časti
Miestne a mestké časti
S.T.A.L.K.E.R.: Clear Sky

**S.T.A.L.K.E.R.: Clear Sky** je akčná počítačová hra, prequel pre hru S.T.A.L.K.E.R.: Shadow of Chernobyl vydanú v 1.kvartáli roku 2007 vyvíjanú ukrajinským G.S.C. Publishing. Hra bola v Ukrajine vydaná 22. augusta 2008. V Severnej Amerike bola hra vydaná 12. septembra 2008, v Európe o 3 dni neskôr.

## Gameplay
Hra kombinuje prvky survival hororu, tradičných akčných hier žánru FPS a RPG. V hre sa poukazuje hlavne na prežitie v Zóne, ktorá bola postihnutá rádioaktivitou z Černobyľu.
Významný herný prvok predstavuje systém bojov frakcií. Hra predstavuje niekoľko frakcií (uskupení stalkerov), ktoré navzájom bojujú o získanie územia. Hráčova postava sa môže pridať k jednotlivým frakciám a pomôcť im v boji. Hra obsahuje aj systém zbraňových vylepšení a opravovania výstroje.

## Technické vyhotovenie
Od verzie 1.5.03 titul podporuje MSAA po rozhraním D3D10.

## Prijatie
Titul bol prijatý všeobecne pozitívne. PC Zone UK a Games Master UK udelili hre rovnaké ohodnotenie 88/100. PCGamer UK udelil titulu ohodnotenie 68/100.

## Referencie

## Iné projekty

## Externé odkazy
* Oficiálna stránka 

Kategória:Videohry
Kategória:Akčné počítačové hry a videohry
Kategória:First-person shooter
Kategória:Počítačové hry na hrdinov
Kategória:Počítačové hry z 2008
Kategória:Hry pre Windows
Kategória:Černobyľská havária
Santa Cruz (ostrov)

**Santa Cruz** je ostrov v Pacifiku, patriaci do ekvádorského súostrovia Galapágy. Ostrov mierne oválneho tvaru má rozmery približne 32&nbsp;×&nbsp;40&nbsp;km, najvyšší bod má 864&nbsp;m.

Prakticky celý ostrov je tvorený masívnym štítovým vulkánom, jeho centrálna zóna sa nachádza v severnej časti ostrova. Povrch ostrova je posiaty viacrými krátermi a troskovými kužeľmi. Vek poslednej erupcie nie je presne určený, no niektoré lávové prúdy nemajú viac ako niekoľko stovák rokov.

## Externé odkazy
* www.volcano.si.edu  - ostrov Santa Cruz na Global Volcanism Program  

Kategória:Galapágy
Kategória:Sopky Galapág
Kategória:Štítové vulkány
Carmina Burana

thumb|Titulná strana rukopisu Carmina burana
**Carmina Burana** je súbor stredovekých pijanských, ľúbostných a iných básní a piesní, pochádzajúci z 11. - 13. storočia, spísaný okolo roku 1230. Básne známe z rukopisu nájdeného v benediktínskom kláštore v Benediktbeuern, v dedinke na úpätí bavorských Álp. Rukopis je v súčasnosti uložený v Štátnej bavorskej knižnici.

## Názov

Latinský názov *Carmina Burana* vytvoril Johann Andreas Schmeller, nemecký lingvista v roku 1847. Odkazuje na hornonemecké *Bur* (pripomínajúce nemecký názov Bavorska: Bayern). *Carmina Burana* teda znamená „piesne z Bavorska“.

## Jazyky

Najväčší počet z asi dvesto básní je napísaný v stredovekej latinčine, ďalšie sú v tzv. *hornej [[nemčina|nemčine]]*, či dialektoch francúzštiny. Zaujímavé je, že niektoré z nich sú v tzv. makarónčine, čo je kombinácia niekoľkých jazykov v jednom texte (tu latinčina a horná nemčina alebo francúzština).

Básne nie sú napísané v klasických latinských metroch hexametra či pentametra, väčšinou je použitý nepravidelný rytmus, ale verše sa zvyčajne rýmujú striedavým rýmom.

## Časti rukopisu

Rukopis je rozdelený do šiestich častí:

* *Carmina ecclesiastica* (náboženské témy)
* *Carmina moralia et satirica* (satirické a moralistické piesne)
* *Carmina amatoria* (ľúbostné piesne a piesne oslavujúce jar)
* *Carmina potoria* (pijácke piesne)
* *Ludi* (náboženské hry)
* *Supplementum* (doplnky - obsahujú napr. iné varianty starších piesní)

## Zhudobnenie textu

Text bol veľakrát zhudobnený, najznámejšie zhudobnenie je bezpochyby z roku 1924, keď Carl Orff zhudobnil 24 básní.

## Iné projekty

## Pozri aj
* Goliardi

## Externé odkazy

* Bibliotheca Augustana - Kompletný text celého rukopisu
* Latinský text s anglickým prekladom 24 básní, ktoré použil Orff

Kategória:Literatúra v nemeckom jazyku
Kategória:Stredoveká literatúra
San Cristóbal (ostrov)

**San Cristóbal** je najvýchodnejšie umiestnený ostrov súostrovia Galapágy. Jeho povrch je tvorený mlado a nezvetrane vyzerajúcimi početnými lávovými prúdmi. Približne v strede ostrova sa nachádza štítový vulkán s rovnakým menom. Jeho posledná erupcia sa odhaduje na menej ako 1&nbsp;000 rokov pred Kristom. Asi 5&nbsp;km od západného pobrežia ostrova sa nachádzajú dva morfologicky odlišné skalné útvary *Kicker Rock*. Ich vznik je však priamo spojený so vznikom a neskoršími erupciami prebiehajúcimi na ostrove.

## Externé odkazy
* www.volcano.si.edu  - ostrov San Cristóbal na Global Volcanism Program  

Kategória:Galapágy
Kategória:Sopky Galapág
Kategória:Štítové vulkány
Bill Tilden

**William Tatem Tilden II.** (* 10. február 1893, Philadelphia, USA – † 5. jún 1953, Los Angeles) známy ako **Bill Tilden** či pod prezývkou **Big Bill Tilden**, bol americký tenista. Medzi jeho najväčšie úspechy v tenise patrí 10 titulov v dvojhre na grandslamových turnajoch Wimbledon (1920, 1921, 1930) a U.S. Championships (19201925, 1929) a 6 titulov v štvorhre mužov na Wimbledone (1927) a U.S. Championships (1918, 19211923, 1927).

V roku 1959 bol zapísaný do Medzinárodnej tenisovej siene slávy.

## Kariéra
S tenisom začal ako 19 ročný. Venoval sa aj analýze tenisových zápasov a o tejto tématike napísal aj knihy.

USA reprezentoval aj v Davisovom pohári, odohral celkovo 41 zápasov, z toho 30 v dvojhre (25 výhier, 5 prehier) a 11 v štvorhre (9 výhier, 2 prehry).

## Účasti vo finále dvojhry na Grand-Slamoch (15)
### Víťazstvá (10)

### Finále (5)

## Zdroj
* 

## Iné projekty

Kategória:Tenisti USA
Kategória:Víťazi Wimbledonu
Kategória:Víťazi US Open
Kategória:Medzinárodná tenisová sieň slávy
Kategória:Osobnosti z Philadelphie
San Cristóbal

**San Cristóbal** (šp. "Svätý Krištof") môže byť:
* sídlo alebo administratívna jednotka:
**v Argentíne:
*** San Cristóbal (Santa Fe)
*** San Cristóbal (Buenos Aires) 
** v Dominikánskej republike:
*** San Cristóbal (provincia)
*** San Cristóbal (sídlo v Dominikánskej republike)
** v Kolumbii: San Cristóbal (Bolivar)
** v Paraguaji: San Cristóbal (okres, Paraguaj) 
** v Peru: San Cristóbal (okres, Peru)
** vo Venezuele: San Cristóbal (Táchira)
* sopka v Nikaragui, pozri San Cristóbal (sopka)
* ostrov na Galapágoch, pozri San Cristóbal (ostrov)
* vrch v Santiagu v Čile, pozri San Cristóbal (kopec v Santiagu)

**San Cristobal** môže byť:
* sídlo v USA, pozri San Cristobal (Nové Mexiko)
* starší názov ostrova na Šalamúnových ostrovoch, pozri Makira 

## Pozri aj
*Ciudad San Cristóbal, Guatemala
*San Cristóbal Acasaguastlán, Guatemala
*San Cristóbal Cucho, Guatemala
*San Cristóbal Totonicapán, Guatemala
*San Cristóbal Verapaz, Guatemala
*San Cristóbal de las Casas, Mexiko
*San Cristóbal de La Laguna, Kanárske ostrovy
*Castillo de San Cristóbal, pevnosť v Portoriku
*San Cristobal de la Habana, značka kubánskych cigár
Evokácia

**Evokácia** () môže byť:
* výzva, predvolanie na súd;
* je vyvolanie či vybavenie v mysli (aj **evokovanie**).
Etnické spoločenstvo

**Etnické spoločenstvo** alebo **etnos** je trvalé zoskupenie ľudí charakterizované najmä spoločným jazykom a územím, teda kmeň, národnosť, národ a prípadne aj rod. Často býva charakterizované aj homogénnou plemennou štruktúrou a spoločným náboženstvom. Vzniká (podobne ako etnikum) etnogenézou. Pojem nie je identický s pojmom etnikum, ale je mu veľmi podobný.

Kategória:Etnológia
Extáza (filozofia)

**Extáza** je (zdanlivé) prekročenie poznávacích schopností, ktoré umozňuje priame, vyššie poznanie zmazaním hranice medzi subjektom a objektom poznania.

Podľa Plotina je extáza vzácna vytrženosť mysle človek, ktorou jedine je poznateľný vyšší, metafyzický svet.

V mystike je extáza duchovná korunovácia na ceste zbožnosti a oddanosti Bohu.

## Externé odkazy
*
Výslovnosť

**Výslovnosť** (zastarano aj: *pronunciácia*) je v užšom zmysle tvorenie foném resp. hlások (čiže vlastne artikulácia) a najmä akustický výsledok tohto tvorenia, vrátane príslušného zvukového dojmu u počúvajúceho. V širšom zmysle pojem výslovnosť zahŕňa aj prízvuk a tón, a v najširšom zmysle zahŕňa aj zvukové javy presahujúce jedno slovo, t. j. napríklad vetnú intonáciu. Pojem výslovnosť sa vzťahuje na úroveň idiolektu, regiolektu či sociolektu. Z iného hľadiska sa vzťahuje na skutočný (aj napríklad chorobný) stav tvorenia hlások a/alebo na normu tohto tvorenia, čiže na tzv. správnu výslovnosť (niekedy nazývanú aj ortoepia).

Výslovnosť je na úrovni jedinca ovplyvnená použitým jazykom, oblasťou, kde používateľ jazyka žije, jeho pôvodom, vzdelaním a aj jeho osobnosťou.

Správna výslovnosť je dôležitou súčasťou spisovného (vrátane hovorového) jazyka. Kodifikácia výslovnosti (teda formálne ukotvenie normy výslovnosti) je spravidla udržiavaná predovšetkým jazykovedcami a na hereckých školách. 

Slovenská spisovná výslovnosť je záväzne regulovaná posledným vydaním knihy Ábela Kráľa Pravidlá slovenskej výslovnosti. 

## Referencie

Kategória:Fonetika
Pohár federácie 2007 (Svetová skupina)

**Svetová skupina** je najvyššia úroveň súťaží Pohára Federácie v roku 2007.

## Výsledky

## 1. kolo
### Spojené štáty vs. Belgicko

### Rusko vs. Španielsko

### Francúzsko vs. Japonsko

### Taliansko vs. Čína

## Semifinále
### Spojené štáty vs. Rusko

### Taliansko vs. Francúzsko

## Finále

## Pozri aj
*Štruktúra Pohára federácie

Svetová skupina I
Kavečany (stredisko)

**Kavečany** sú t.č. neprevádzkované  lyžiarske stredisko nachádzajúce sa severozápadne od centra Košíc v mestskej časti Kavečany. V areáli sa nachádza lyžiarska škola, Penzión pri ZOO  a reštaurácia.

V blízkosti sa nachádza  bobová dráha, zastávka MHD a celoročne otvorená zoologická záhrada .

## Externé odkazy
* Poloha na turistickej mape

Kategória:Šport v Košiciach
Kategória:Lyžiarske strediská na Slovensku
Pohár federácie 2007 (Svetová skupina – play-off)

V **play-off o Svetovú skupinu** sa stretli tímy, ktoré vypadli v prvom kole bojov Svetovej skupiny s víťaznými tímami bojov II. Svetovej skupiny. Víťazné tímy postúpili resp. zostali v prvej Svetovej skupine, kým porazené tímy zostúpili resp. ostali v druhej Svetovej skupine.

## Play-off
### Rakúsko vs. Izrael

### Belgicko vs. Čína

### Japonsko vs. Nemecko

### Španielsko vs. Česko

## Pozri aj
*Štruktúra Pohára federácie

Kategória:Pohár federácie 2007
Pohár federácie 2007 (Svetová skupina II)

**Svetová skupina II** je druhá najvyššia úroveň súťazí Pohára federácie v roku 2007. Víťazné tímy postúpili do play-off o prvú Svetovú skupinu. Porazené tímy hrali play-off o druhú Svetovú skupinu.

## 1. kolo
### Slovensko vs. Česko

### Nemecko vs. Chorvátsko

### Kanada vs. Izrael

### Rakúsko vs. Austrália

## Pozri aj
*Štruktúra Pohára federácie

Kategória:Pohár federácie 2007
Pohár federácie 2007 (Svetová skupina II – play-off)

V **play-off o druhú Svetovú skupinu** sa stretli porazené tímy z bojov II. Svetovej skupiny s víťaznými tímami kvalifikačných skupín. Víťazné tímy postúpili resp. zostali v druhej Svetovej skupine, kým porazené tímy zostúpili resp. ostali v kvalifikačných skupinách.

## Play-off
### Austrália vs. Ukrajina

### Argentína vs. Kanada

### Chorvátsko vs. Čínsky Tchaj-pej

### Slovensko vs. Srbsko

## Pozri aj
*Štruktúra Pohára federácie

Kategória:Pohár federácie 2007
Vodná doprava

**Vodná doprava** je odbor dopravy, ktorý sa zakladá na pohybe plavidla vo/na vode (plavbe), výsledkom  ktorého môže byť lodná doprava nákladu a osôb. Vodná doprava (plavba) prebieha na vodných tokoch, kanáloch, vodných plochách, moriach a oceánoch. Podľa spôsobu pohybu vo vode je plavba 
* hladinová – pohyb po hladine -plavidlá
* podhladinová – pohyb pod hladinou – ponorky a iné
* nadhladinová – pohyb tesne nad hladinou – vznášadlá, exohydrolet
 
Monoxil je plavidlo z minulosti.
Z pohľadu predmetu dopravy (nákladu alebo osôb) je lodná doprava. 
* osobná – je to doprava osôb s cieľom linkového spojenia, rekreácie, alebo účelového zamerania,
* nákladná – je to doprava nákladu - tovaru, surovín, materiálu a pod.
* zmiešaná - kombinácia osobnej a nákladnej lodnej dopravy, najmä v prípade prievozných lodí (kompy, trajekty), 
* špeciálna – účelovo viazaná na použitie plavidiel ako pracovného nástroja (rybárske a rybárenské lode, vojenské, záchranné, výskumné, káblové lode, plávajúce doky, atď.)

Z pohľadu využitia vodných hladín sa vodná a lodná doprava rozdeľuje na: 
* vnútrozemskú (riečnu, kanálovú, jazernú a pod.),
* námornú,
* kombinovanú.
Brusnianka (potok)

**Brusnianka** je potok na Hornom Pohroní, vo východnej časti okresu Banská Bystrica. Je to ľavostranný prítok Hrona, meria 8,9 km a je tokom III. rádu. Preteká úzkou dolinou a má charakter horskej bystriny.

## Charakteristika povodia
Priemerná lesnatosť povodia dosahuje 70 %, v hornej časti povodia prevláda ihličnatý porast (najmä smrek obyčajný), na dolnom toku sa postupne pridružuje porast jelše lepkavej. Spád toku je 552 m, sklon toku 62,72 ‰, priemerný sklon povodia 107,8 ‰, koeficient vývoja toku 1,51 a hustota riečnej siete 1,04 km/km². Z hypsografických stupňov je najviac zastúpený interval 600-800 m (cca 40 % územia), z hľadiska orientácie voči svetovým stranám prevláda severná a západná orientácia, čo podmieňuje pomalšie topenie snehu v jarných mesiacoch a zamŕzanie toku v zime. Naopak teplé minerálne pramene vyvierajúce v kúpeľoch spôsobujú, že pod nimi už tok nikdy nezamŕza.

## Zdrojnice
Brusnianka vzniká sútokom dlhšieho, zľava pritekajúceho potoka *Peklo* a sprava pritekajúceho potoka *Brzáčka* pri samote Trosky-Brzáčka v nadmorskej výške približne 558 m n. m. **Peklo** pramení vo Veporských vrchoch, v podcelku Čierťaž, na severozápadnom svahu Žliabkov (1 128,4 m n. m.) v nadmorskej výške cca 1 055 m n. m. **Brzáčka** pramení tiež vo Veporských vrchoch na juhojuhozápadnom svahu Čierťaže (1 204,3 m n. m.) v nadmorskej výške cca 955 m n. m. Brzáčka je konvenčne považovaná za hlavný tok a jej tok sa zarátava do celkovej dĺžky Brusnianky.

## Opis toku
*Brzáčka* tečie od prameňa najprv severozápadným smerom, po pribratí prvého prítoku sa stáča na západ a ďalej na západojuhozápad. *Peklo* tečie sprvu na západ, pričom sa esovito ohýba, po pribratí svojho prvého prítoku smeruje prechodne na západojuhozápad. V blízkosti osady Starý majer sa oblúkom stáča a pokračuje severoseverozápadným smerom. Od ich sútoku tečie *Brusnianka* k ústiu Čiernej doliny smerom na sever, potom sa stáča na severoseverozápad a na začiatku obce Brusno sa oblúkom stáča k ústiu na západ.

## Geomorfologické celky
*Veporské vrchy, podcelok Čierťaž
*Horehronské podolie

## Prítoky
*pravostranné: prítok z juhozápadného svahu Čierťaže (do Brzáčky), Dielcový potok, Brusenec
*ľavostranné: Muráň, Peklo, prítok z Čiernej doliny

## Ústie
Do Hrona sa vlieva priamo v obci Brusno, južne od centra obce, v nadmorskej výške približne 403 m n. m. 

## Obce
Brusnianka preteká katastrálnym územím obcí:
*Ľubietová
*Brusno

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Kategória:Brusno (obec)
Kategória:Ľubietová
Pohár federácie 2007 (Americká zóna)

**Americká zóna** bola jedna z troch regionálnych zón súťaží Pohára federácie v roku 2007.

## Skupina I
Miesto: Pilara Tennis Club, Pilar, Argentína (antuka)
Dátum: 18.-21. apríl

### Podskupiny

### Play-off

*Argentína postúpila do play-off druhej Svetovej skupiny

*Čile a Dominikánska republika zostúpili do Skupina II.

## Skupina II
Miesto: Carrasco Lawn Tennis Club, Montevideo, Uruguaj (antuka)
Dátum: 18.-21. apríl

### Play-off

*Uruguaj a Paraguaj postúpili do Skupiny I.

Kategória:Pohár federácie 2007
Pohár federácie 2007 (Ázijskooceánska zóna)

**Ázijskooceánska zóna** bola jedna z troch regionálnych zón súťaží Pohára federácie v roku 2007.

## Skupina I
Miesto: Scenic Circles Hotel Tennis Centre, Christchurch, Nový Zéland (tvrdý)

Teams ranked by number of rubbers won.

### Play-off

*Čínsky Tchaj-pej postúpil do play-off druhej svetovej skupiny.

## Pozri aj
*Štruktúra Pohára federácie

Kategória:Pohár federácie 2007
Radiálny kompresor

**Radiálny kompresor** (iné názvy: **odstredivý kompresor**, **turbokompresor**) je rotačný lopatkový kompresor, v ktorom stlačenie plynného média (najčastejšie vzduchu) je spôsobené odstredivými rýchlosťami na lopatkách kompresora. Vzduch vystupuje z kanála medzi dvoma lopatkami kolmo na os otáčania rotora (radiála). Rýchlosť vystupujúceho vzduchu je daná priemerom lopatiek a rýchlosťou otáčania rotora. Tento typ kompresora má pomerne nízky kompresný pomer na 1 stupni, ale dodáva velké množstvá stlačeného vzduchu. Na výstupe kompresora musí byť doplnený difúzor ktorý zníži rýchlosť prúdenia vzduchu a zvýši tlak. Pre potreby nárastu tlaku na výstupe kompresora je možné tento kompresor spájať do série na jeden hriadeľ. Na základe toho aký počet týchto kompresorov spojíme do série vzniká viacstupňový kompresor. Počet kompresorov v rade za sebou udáva počet stupňov. V praxi sa na stláčanie vzduchu v motoroch a používajú jeden až dvojstupňové kompresory.

## Referencie


## Iné projekty

Kategória:Kompresory
Kategória:Prúdové stroje
Turbínový motor

**Turbínový motor** je motor premieňajúci tlakovú energiu a/alebo tepelnú energiu pracovnej tekutiny na mechanickú energiu. Jeho základnou časťou je turbína.

## Rozdelenie
Podľa pracovnej tekutiny:
* **turbínový spaľovací motor** - v rôznych vyhotoveniach, ktorého základom je spaľovacia turbína. Pracovnou tekutinou sú horúce spaliny. Tieto motory sú najrozšírenejšie turbínové motory a používajú sa napríklad na pohon lietadiel a zariadení s požiadavkou na vysoké výkony.
* **turbínový hydromotor** - pracovnou tekutinou je voda, používajú sa napríklad na pohon samohybných postrekovačov trávnika.

## Turbínový spaľovací motor
Turbínový spaľovací motor pozostáva typicky z kompresora, spaľovacej komory a turbíny. Každý z uvedených prvkov môže byť zastúpený viacnásobne.
Podľa konštrukčného riešenia možno rozlišovať nasledovné typy motorov:
*turbovrtuľový motor - turbína je hriadeľom spojená s vrtuľou, ktorú poháňa.
*turbohriadeľový motor
*turboventilátorový motor
*turbokompresorový prúdový motor - mechanický výkon turbíny sa použije iba na pohon kompresora, nepremenená energia spalín sa využije na vyvodenie ťahu motora.
** *jednoprúdový* - všetka pracovná tekutina prechádza spaľovacou komorou a turbínou 
** *dvojprúdovy*- spaľovacou komorou a turbínou prechádza iba časť pracovnej tekutiny
 

Kategória:Motory
Kategória:Turbíny
Majstrovstvá Európy družstiev juniorov v bridži 2007

**Majstrovstvá Európy družstiev juniorov v bridži 2007** sa konali v talianskom meste Jesolo od 11. júla do 21. júla 2007.

Súťažilo sa v troch kategóriách - juniori, školáci a dievčatá. Slovensko štartovalo iba v kategórii juniorov.

Boli to druhé ME, na ktorých sa zúčastnilo i družstvo Slovenska. Počet štartujúcich družstiev bol 22. Hralo sa systémom každý s každým, zápasy sa hrali na 20 rozdaní.

## Zostava slovenského družstva
right|thumb|Ľuboš Kianica a Lukáš Sidor vľavo a vpravo v zápase proti Škótsku
* Ľuboš Kianica
* Robert Lukoťka
* Lukáš Sidor
* Ján Tomčáni
* Eduard Velecký - nehrajúci kapitán

## Výkonnostný cieľ
Nehrajúci kapitán stanovil tento výkonnostný cieľ: *Na ME 2004 Slovensko skončilo na poslednom mieste s priemerným ziskom 5,5 VP na zápas. Cieľom pre tohoročné ME je získať aspoň 11 VP na zápas, zisk menej ako 10 bude pokladaný za sklamanie, viac než 13 by bolo veľkým úspechom.*

Tento výkonnostný cieľ sa nepodarilo naplniť. Po veľmi dobrom začiatku súťaže, keď Slovensko v prvých troch zápasoch vyhralo dva, prišli vysoké prehry a Slovensko skončilo znova na poslednom mieste. Oproti vystúpeniu v roku 2004 sa napriek tomu výrazne zlepšilo, dosiahli priemer 8,15 VP na zápas, čo je takmer o 50% viac, než na ME v Prahe.

## Výsledky slovenského družstva

## Víťazi jednotlivých kategórií
### Juniori
# Holandsko
# Taliansko
# Poľsko

22 štartujúcich družstiev.
### Školáci
# Poľsko
# Bulharsko
# Francúzsko

16 štartujúcich družstiev.
### Dievčatá
# Poľsko
# Holandsko
# Švédsko

12 štartujúcich družstiev.
## Externé odkazy
* Oficiálna stránka ME v angličtine 
* Postrehy nehrajúceho kapitána

Kategória:Bridžové súťaže
Klagenfurt am Wörthersee

**Klagenfurt am Wörthersee** (slovin. *Celovec ob Vrbskem jezeru*, slov. historický názov *Celovec*, ) je hlavné mesto rakúskeho spolkového štátu Korutánsko, pri rieke Glan. Od 3. júla 2007 sa k názvu "Klagenfurt" pridáva aj prívlastok "am Wörthersee".

Prvé osídlenie pochádza z 12. storočia, dnes tu žije okolo 98-tisíc obyvateľov, vrátane okolo 1 700 korutánskych Slovincov, čo je asi jedna desatina slovinskej menšiny v Rakúsku.

## Osobnosti
* Robert Musil (* 1880 – † 1942), spisovateľ
* Ingeborg Bachmannová (1926 – † 1973), spisovateľka
* Udo Jürgens (* 1934), skladateľ a spevák
* Dagmar Kollerová (* 1939), operetná speváčka, tanečnica a herečka
* Ursula Plassniková (* 1956), politička a diplomatka
* Stephanie Grafová (* 1973), ľahká atlétka
* Stefan Koubek (* 1977), tenista

## Partnerské mestá

## Iné projekty

## Externé odkazy
* Oficiálna stránka


Kategória:Okresné mestá v Rakúsku
Kategória:Štatutárne mestá v Rakúsku
Pohár federácie 2007 (Euroafrická zóna)

**Euroafrická zóna**bola jedna z troch regionálnych zón súťaží Pohára federácie v roku 2007.

## Skupina I
Miesto: Tennis Club Akademik, Plovdiv, Bulharsko (antuka)
Dátum: 18.-21. apríl
### Pools

Poznámka: Poradie v skupine C určil počet víťazných setov

### Play-off

*Srbsko a Ukrajina postúpili do play-off druhej Svetovej skupiny
*Litva a Estónsko zostúpili do Skupina II.

## Skupina II
Miesto: National Tennis Centre, Petit Camp, Phoenix, Maurítius (tvrdý)
Dátum: 17.-20. apríl
### Pools

### Play-off

*Portugal a Georgia promoted to Skupina I in 2008.
*Norway a Finland relegated to Skupina III in 2008.

## Skupina III
Miesto: National Tennis Centre, Petit Camp, Phoenix, Maurítius (tvrdý)
Dátum: 23.-27. apríl

*Turecko a Írskore postúpili do Skupiny II.

## Pozri aj
*Štruktúra Pohára federácie

Kategória:Pohár federácie 2007
Kuej-šan

**Kuej-šan** alebo **Kuej-šan Tao/Kuej-šan-tao** (pchinjin: Guishan (Dao), angl. prepis *Kueishan(tao)*; po slovensky *ostrov korytnačej hory*) je ostrov vulkanického pôvodu, nachádzajúci sa na severozápadnom pobreží Taiwanu. V minulosti bola na ostrove vojenská základňa, v súčasnosti (od roku 2000) je tu zriadená prírodná rezervácia.

Ostrov je tvorený prevažne andezitovými Lávovými prúdmi a vulkanoklastikami a predstavuje posledné zvyšky stratovulkánu. Vek vulkánu sa odhaduje na koniec pleistocénu, no v oblasti stále pretrváva fumarolická akivita.

## Iné projekty

## Externé odkazy
* www.volcano.si.edu  - ostrov Kuej-šan na Global Volcanism Program  

Kategória:Ostrovy Taiwanu
Kategória:Sopky Taiwanu
Kategória:Stratovulkány
Bágmatí

**Bágmatí** (písané aj Bagmati) je jedna zo 14 zón Nepálu. Je pomenovaná podľa rieky Bágmati. Leží v strednej časti Nepálu. Oblasť zahŕňa aj údolie Kathmandu s predmestiami majúcimi 1,5 milióna obyvateľov. Bágmati je rozdelená na 8 okresov.

## Iné projekty

 
thumb|Okresy v Bágmatí

Kategória:Zóny v Nepále
Bherí (zóna)

**Bherí** (भेरी अञ्चल; písané aj Bheri; krátky tvar **Bher**) je jedna zo 14 zón Nepálu. Nachádza sa v stredozápadnej časti Nepálu. Hlavným mestom je Nepálgandž. Bherí sa delí na 5 okresov.
  
## Iné projekty
 

 
thumb|Okresy v Bherí

Kategória:Zóny v Nepále
Dhawalágiri

thumb|Okresy Dhawalagiri
**Dhawalágiri** alebo **Dhaualágiri** (písané aj Dhau(a)lagiri, nepálsky **धौलागिरी**) je jedna zo 14 zón Nepálu. Je rozdelená na 4 okresy. Nachádza sa v západnej časti Nepálu. Báglung je hlavným mestom tejto oblasti. Kráľovský poľovný revír (), jediná poľovná rezervácia v Nepále, sa rozprestiera v tejto oblasti.

## Iné projekty

 
Kategória:Zóny v Nepále
Gandakí (zóna)

thumb|Okresy Gandakí
**Gandakí** (písané aj Gandaki; krátky tvar **Gandak**) je jedna zo 14 zón Nepálu. Leží v západnej časti Nepálu. Je pomenovaná podľa siedmich prítokov vytvárajúcich rieku Gandak. Pokhara je jej regionálne správne stredisko. Je aj rodiskom Bhanubhakta Ačharja, prvého básnika Nepálu. Gandakí je rozdelená na 6 okresov.

## Iné projekty

Kategória:Zóny v Nepále
Džanakpur (zóna)

thumb|Okresy Janakpur
**Džanakpur** je jedna z 14 zón Nepálu, rozprestierajúca sa od hraníc s Indiou na juhu až po hranice s Tibetom na severe. Hlavným mestom je Sindhulimadhi Kamalamai. Najväčším mestom je Džanakpur, blízko hranice s Indiou. Je to mesto s dávnou hinduistickou históriou.

## Iné projekty

 

Kategória:Zóny v Nepále
Karnálí

thumb|Okresy v Karnálí
**Karnálí** (písané aj *Karnali*; krátky tvar **Karnál**) je jedna zo 14 zón Nepálu nachádzajúca sa v jeho severozápadnej kopcovitej časti. Karnálí je rozdelená na 5 okresov.

Správnym strediskom je Džumlá. Karnálí je najvzdialenejší región Nepálu, nie je sprístupnený cestami. V Simikote a Džumlá sú letiská zaisťujúce spojenie so zvyškom krajiny.

V Karnálí leží niekoľko Nepálskych národných parkov: Šej Phoksundo (s jazerom Phoksundo), známy svojimi snežnými leopardami, je najrozľahlejším parkom Nepálu s rozlohou 3 555 km²; ďalším skvostom je oveľa menší národný park Rára s jazerom Rara, najrozľahleším jazerom Nepálu, majúci rozlohu 106 km².

## Iné projekty

Kategória:Zóny v Nepále
Ta-tun

**Ta-tun** je názov pre skupinu asi 20 stratovulkánov a iných vulkanických foriem, nachádzajúcu sa na severnom konci ostrova Taiwan, asi 15&nbsp;km od hlavného mesta Taipei. Pole je tvorené prevažne andezitovými horninami, jeho vek sa odhaduje na koniec pleistocénu. V súčasnosti v oblasti stále pretrváva fumarolická aktivita a zvýšený tepelný tok v oblasti je využívaný na získavanie geotermálnej energie.

## Externé odkazy
* www.volcano.si.edu  - vulkanické pole Ta-tun na Global Volcanism Program  

Kategória:Sopky Taiwanu
Kategória:Stratovulkány
Peng-ťia Jü

**Peng-ťia Jü** (pchinjin: Pengjia Yu; v inom (anglickom?) prepise *Pengchiahsu* - Peng-ťia-(?)su) je ďalší zo skupiny piatich ostrovčekov vulkanického pôvodu, nachádzajúcich sa vo Východočínskom mori, ktoré sú pod správou Taiwanu. Ostrov predstavuje 129&nbsp;m vysoký vrchol stratovulkánu, aktívneho v pleistocéne. V súčasnosti sú jediným prejavom vulkanickej aktivity činné fumaroly.

## Externé odkazy
* www.volcano.si.edu - ostrov Peng-ťia Jü na Global Volcanism Program  

Kategória:Ostrovy Taiwanu
Kategória:Sopky Taiwanu
Kategória:Stratovulkány
Mahákálí

thumb|Okresy Mahakali
**Mahákálí** (krátky tvar **Mahákál**) je jedna zo 14 zón Nepálu. Rozprestiera sa pozdĺž západnej nepálskej hranice s Indiou ohraničenej riekou Káli (Mahá Káli). V najsevernejšej časti hranice dlho pretrvávali hraničné rozpory s Indiou (oblasť Kálápáni). Správnym strediskom je Dadeldhurá. Najväčším mestom je Mahendranagar. Mahakali je rozdelené na 4 okresy.

Na území zóny sa nachádza  bývalá nepálska chránená oblasť divej zveri, v súčasnosti národný park Suklaphanta na rovinách Teraj.

## Iné projekty

 

Kategória:Zóny v Nepále
Mečhí

thumb|Okresy v Mečhí
**Mečhí** (písané aj *Mečhi*; krátky tvar **Mečh**) je jedna zo 14 zón Nepálu. Správne stredisko je Ilám. Nachádza sa vo východnej časti Nepálu, hraničí s Indiou na východe a juhu a s Tibetom na severe. Mečhí je rozdelené na 4 okresy.

## Iné projekty

 

Kategória:Zóny v Nepále
Nárájaní (zóna)

thumb|Okresy Narayani
**Nárájaní** (písaní aj *Nárájani*; krátky tvar **Nárájan**) je jedna zo 14 zón Nepálu. Leží v Teraj a hraničí s Indiou na juhu. Väčšími mestami sú Hetauda, Bharatpur a Birgandž.

Na území Nárájaní leží najstarší a najznámejší nepálsky národný park Čhitwan ( 932km² ), považovaný za jednu z najrozmanitejších prírodných rezervácií Ázie, známej svojimi bengálskymi tigrami a indickými nosorožcami. Na juhovýchode je park doplňovaný prírodnou rezerváciou Parsa s rozlohou ďalších 499km².

Nárájaní je jednou z mála oblastí, ktoré boli až doteraz relatívne nedotknuté nepokojmi maoistických povstalcov. Je jednou z relatívne prosperujúcich oblastí Nepálu so živým obchodom s Indiou, dôsledky čoho zreteľne vidno v pohraničnom meste Birgandž. 

Hetauda je správnym stredisko tejto oblasti. Nárájaní je rozdelené na 5 okresov.

## Iné projekty

 

Kategória:Zóny v Nepále
Ráptí

thumb|right|Okresy Rapti

**Ráptí** je jedna zo 14 zón Nepálu. Je rozdelená na 5 okresov. Správnym strediskom je Tulsípur a najväčším mestom je Tribhuvannagar.

Okres Dáng pozostáva z vnútorných údolí na Teraji plus časti priľahlých horských reťazí. Tu sa pohorie Siwálik týči do výšky 600 metrov a rozdeľuje sa na dve horské pásma. Južná reťaz Dundwa začína niekoľko kilometrov severne od nepálsko-indickej hranice. Severné pohorie Dáng oddeľuje údolia Deukhuri a Dáng. 2000-metrové pohorie Mahábhárat hraničí s údolím Dáng na severe. 

Rieka Rápti tečie pozdĺž údolia Deukhuri (potom ako sa predrala stržou v pohorí Mahábhárat) a vlieva sa do rieky Karnáli. Údolie Dáng odvodňuje rieka Babai, ďalší prítok rieky Karnáli. 

Okres Pjúthán má bohato zavodňované oblasti pestovania ryže.

Ešte pred pár desiatkami rokov boli údolia Dáng a Deukhuri oblasťami s výskytom malárie a prakticky boli neobývateľné okrem etnickej skupiny Tharu, ktorá si zdá sa vyvinula určitý stupeň odolnosti. Vláda začala s používaním DDT na potláčanie komárov, takže sa tento relatívne rovný, úrodný a dobre zavodnený kraj stal užitočným pre osadníkov z hôr.

Okresy Pjúthán a Rolpá sa rozprestierajú na sever od 3000-4000 metrov vysokých pohorí. Ľudia tu žijú v malých dedinkách v horách až do výšky 2 500 metrov. Nakoľko je poľnohospodárstvo mimo údolných vôd ťažké, chovajú aj ovce, kozy a dobytok a predávajú maslo, pestujú subtropické a teplomilné ovocie, ako sú citrusy a ázijské hrušky, a sťahujú sa za prácou. 

Rúkum je najsevernejší okres zóny Ráptí. Leží na sever od údolia rieky Rápti, od najvýchodnješích prítokov rieky Bhéri až k južným svahom pohoria Dhaulágiri Himál. Je riedko obývaný, ale v lete využívaný pastiermi. Sú tu aj obydlia utečencov z Tibetu.

## Iné projekty

Kategória:Zóny v Nepále
Sagarmáthá (zóna)

thumb|Okresy Sagarmatha**Sagarmáthá** ( सगरमाथा अञ्चल ) je zóna na východe Nepálu. Je rozdelená do 6 okresov. Väčšími mestami v tejto zóne sú Trijuga či Lahán. Správnym strediskom oblasti je Trijuga. Sagarmáthá má svoje meno podľa nepálskeho mena pre Mount Everest, ktorý sa nachádza v najsevernejšej časti zóny v národnom parku Sagarmatha (1148 km²).

## Iné projekty

Kategória:Zóny v Nepále
Lumbiní

thumb|Lumbiní
thumb|Okresy Lumbini
**Lumbiní** (písané aj Lumbini; krátky tvar **Lumbin**) je jedna zo 14 zón Nepálu. 

V Lumbini je rodisko Budhu, zakladateľa budhistickej filozofie. Správnym strediskom oblasti je Butwál. Lumbini je rozdelené na 6 okresov.

## Iné projekty

 

Kategória:Zóny v Nepále
Koší (zóna)

**Koší** je jedna zo 14 zón Nepálu. Pozostáva zo 6 okresov. Správnym strediskom je Dharán Bázár, najväčším mestom je Birátnagar.

## Iné projekty

 
thumb|Okresy v Koší

Kategória:Zóny v Nepále
Setí (zóna)

thumb|right|250px|Okresy Seti
**Setí** (písané aj Seti; nepálskym písmom सेती जिल्ला) je jedna zo 14 zón Nepálu. Dhangadhi je najväčším mestom Setí, správnym strediskom je Dipajal-Silgadhi.

## Iné projekty

Kategória:Zóny v Nepále
Ceng Jü

**Ceng Jü/Ceng-jü** (pchinjin: Zeng Yu/Zengyu) je podmorský vulkán, nachádzajúci sa v hĺbke 418&nbsp;m pod hladinou mora v Juhočínskom mori, asi 100&nbsp;km severne od pobrežia Taiwanu. Sopečná činnosť v oblasti vo forme unikajúcich plynov bola pozorovaná začiatkom 20. storočia japonskými rybármi, bližšie údaje však nie sú známe.

## Externé odkazy
* www.volcano.si.edu  - Ceng Jü na Global Volcanism Program  

Kategória:Sopky Taiwanu
Stepan Osipovič Makarov

**Stepan Osipovič Makarov** (* 27. december 1848 (8. január 1849) — † 31. marec (13. apríl) 1904) bol ruský veliteľ ruského tichomorského loďstva, viceadmirál, oceánograf, polárny bádateľ a lodný konštruktér. Zahynul na palube bojovej lode Petropavlovsk počas rusko-japonskej vojny neďaleko prístavu Port Arthur, keď sa loď potopila na míne.

## Iné projekty

Kategória:Ruskí admiráli
Kategória:Ruské vojenské osobnosti
Kategória:Polárnici
Kategória:Držitelia Radu svätej Anny
Kategória:Nositelia Radu svätého Vladimíra
Kategória:Nositelia Radu svätého Juraja (Rusko)
Kategória:Nositelia Radu svätého Stanislava
Podzemná voda

**Podzemná voda** je voda, ktorá sa nachádza mimo zemského povrchu v horninovom prostredí, nespevnených sedimentoch, zvetralinovom pokryve a v pôde. V zmysle technických noriem sa ňou rozumie voda v kvapalnom skupenstve. V zahraničí sa pod termínom chápe väčšinou len voda, ktorá tvorí súvislú hladinu. Väčšina podzemnej vody pochádza z povrchu, kde voda vsakuje do zeme cez póry hornín, alebo cez pukliny, trhliny a skalné dutiny. Iba menšia časť podzemnej vody má pôvod z vnútra Zeme.

V poslednej dobe výrazne stúpa dôležitosť podzemnej vody, preto je niektorými považovaná za surovinu.

Prevažná časť podzemnej vody je v podstate tá časť zrážkovej vody, ktorá presiakla cez priepustné vrstvy zemského povrchu a vyplnila voľné priestory. Pri prenikaní rozličnými vrstvami Zeme sa mení zloženie podzemnej vody. Obohacuje sa o minerálne látky a súčasne sa filtruje pretekaním cez piesok a štrk. Podzemná voda je prirodzeným zdrojom pitnej vody.

## Referencie

## Pozri aj
* Artézska voda

## Iné projekty

Kategória:Hydrogeológia
Kategória:Hydrosféra
Kategória:Voda
Sporting Clube de Portugal

**Sporting Clube de Portugal** je portugalský športový klub. Preslávený je najmä pre jeho futbalové mužstvo. Hrá v portugalskej najvyššej súťaži - Liga Sagres. Jeho domácim štadiónom je Estádio José Alvalade v Lisabone.

Spolu s klubmi FC Porto a Benfica Lisabon patrí k „Veľkej trojke“ portugalských klubov. Počas jeho histórie získal 18-krát titul v lige a 21-krát titul v domácom pohári. V roku 1964 klub vyhral Pohár víťazov pohárov.

V sezóne 2008/2009 po nevydarom dvojzápase v osemfinále Ligy majstrov proti Bayernu Mníchov (0:5, 1:7) sa niektorým hráčom, trénerovi a niektorým funkcionárov vyhrážal anoným smrťou. Klub túto situáciu zobral vážne a pred najbližším ligovým zápasom nariadil prísne bezpečnostné opatrenia, čo sa nepáčilo organizovaným fanúšikom tohto klubu.

## Slávni hráči
* Luís Figo
* João Vieira Pinto
* Cristiano Ronaldo
* Peter Schmeichel
* Paulo Sousa
* Luis Nani

## Referencie


## Externé odkazy
* Oficiálna webstránka
* Poľská fanklubová stránka 


Kategória:Portugalské futbalové kluby
Kategória:Futbalové kluby založené v 1906
Kategória:Šport v Lisabone
Guta

**Guta** môže byť:
*pôvodný názov mesta Kolárovo
*obec v Maďarsku (maď. Galgaguta), pozri Guta (Maďarsko)
Asexualita

**Asexualita** môže byť:
*v biológii a sexuológii: 
**absencia pohlavných žliaz, pozri pod pohlavná žľaza
**absencia (resp. pohlavná bezvýraznosť v dôsledku absencie) zreteľne vyvinutých druhotných pohlavných znakov, pozri pod druhotný pohlavný znak
**neprejavovanie sa pohlavnými znakmi; absencia pohlavia, nebytie samec ani samica; absencia (funkčných) pohlavných orgánov
*v biológii: asexuálna reprodukcia, t.j.:
**v širšom zmysle: nepohlavné rozmnožovanie (vrátane partenogenézy [s výnimkou automixie (=autogamickej partenogenézy)]), pozri nepohlavné rozmnožovanie
**v užšom zmysle: apomixia
*v sexuológii: asexualizáciou (napr. operáciou či chemoterapiou) navodené vyradenie schopnosti rozmnožovania , pozri pod asexualizácia
*v sexuológii a psychológii: 
**a) (trvalá alebo dočasná) absencia libida (pohlavného pudu) či sexuálnej túžby (=sexuálnej apetencie) (v MKCH spadá pod: F52.0), b) absencia sexuálneho vzrušenia, c) (celožitovná alebo aspoň dlhodobá) absencia alebo nedostatok sexuálnej atrakcie (t.j. bytia sexuálne priťahovaný) k iným osobám, t. j. absencia alebo nedostatok sexuálnej túžby po iných osobách (Sexuálna atrakcia nezahŕňa napr. masturbáciu, kým sexuálna túžba ju zahŕňa), d) (celožitovná alebo aspoň dlhodobá) absencia alebo nedostatok subjektívnej sexuálnej atrakcie (t.j. nie fyziologickej sexuálnej atrakcie), e) absencia alebo nedostatok (klasickej) sexuálnej orientácie (V závislosti od autora je buď (subjektívna) sexuálna atrakcia to isté ako sexuálna orientácia alebo je (subjektívna) sexuálna atrakcia jadro pojmu sexuálna orientácia), f) výsledok samoidentikácie osoby ako asexuálna osoba, pozri asexualita (nezáujem o sex)
**absencia sexuálnej aktivity resp. sexu, resp. nespojitosť so sexom  (v užšom zmysle len absencia sexuálnej aktivity z feministických dôvodov)

## Referencie

## Iné projekty
Mesto určené vládnym nariadením

right|thumb|Poloha jednotlivých miest s originálnym japonským popisom

**Mesto určené vládnym nariadením** je japonské mesto, ktoré má viac ako 500-tisíc obyvateľov, má dôležitú ekonomickú a priemyselnú funkciu a považuje sa za dôležité mesto.

## Zoznam miest určených vládnym nariadením
* Kóbe (1956)
* Kjóto (1956)
* Nagoja (1956)
* Osaka (1956)
* Jokohama (1956)
* Kitakjúšú (1963)
* Fukuoka (1972)
* Kawasaki (1972)
* Sapporo (1972)
* Hirošima (1980)
* Sendai (1989)
* Čiba (1992)
* Saitama (2003)
* Šizuoka (2005)
* Sakai (1. apríl 2006)
* Niigata (1. apríl 2007)
* Hamamacu (1. apríl 2007)
* Okajama (1. apríl 2009)
* Sagamihara (1. apríl 2010)

Kategória:Japonsko
Podprefektúra

**Podprefektúra** je administratívna jednotka alebo pobočný úrad úradu administratívnej jednotky v niektorých štátoch; pozri:
* Podprefektúra (všeobecne)
*podprefektúra (Brazília)
*podprefektúra (Burkina Faso)
*podprefektúra (Čad)
*podprefektúra (Čína) (v minulosti)
*podprefektúra (Francúzsko)
*podprefektúra (Guadeloupe)
*podprefektúra (Guinea)
*podprefektúra (Japonsko)
*iný názov pre albánsky okres, pozri okres (Albánsko)

Kategória:Geografia
Studenec (prítok Sopotnice)

**Studenec** je potok na Hornom Pohroní, v severovýchodnej časti okresu Banská Bystrica. Je to pravostranný prítok Sopotnice, meria 2,3 km a je tokom IV. rádu. Tečie na území NAPANT-u.

## Prameň
Tečie v južnej časti ďumbierskej časti Nízkych Tatier, pramení v geomorfologickej časti Prašivá, na juhojuhovýchodnom svahu Malej Chochule (1 718,6 m n. m.) v nadmorskej výške 1 416 m n. m. 

## Opis toku
Od prameňa tečie juhovýchodným smerom, zľava priberá krátky prítok z juhovýchodného úbočia Malej Chochule, prechodne tečie juhojuhovýchodným smerom a sprava priberá krátky prítok z východojuhovýchodného svahu Prašivej. Potom sa oblúkom stáča opäť na juhovýchod a v hornej časti Sopotnickej doliny, severne od Chaty pod Javorinkou, ústi v nadmorskej výške cca 910 m n. m. do Sopotnice.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Ďumbierskych Tatrách
Kategória:Vodné toky v okrese Banská Bystrica
Javorinka (prítok Sopotnice)

**Javorinka** je potok na Hornom Pohroní, v severovýchodnej časti okresu Banská Bystrica. Je to pravostranný prítok Sopotnice, meria 1,5 km a je tokom IV. rádu. Tečie na južnom okraji územia NAPANT-u.

## Prameň
Tečie na južnej strane podcelku Ďumbierske Tatry v rámci Nízkych Tatier, pramení v geomorfologickej časti Prašivá na juhojuhovýchodnom svahu Prašivej v nadmorskej výške približne 1 300 m n. m. 

## Opis toku
Od prameňa tečie najprv juhovýchodným smerom, následne sa stáča na východ. Z ľavej strany potom priberá krátky prítok z juhovýchodného úbočia Prašivej a v hornej časti Sopotnickej doliny, pri Chate pod Javorinkou, sa v nadmorskej výške cca 855 m n. m. vlieva do Sopotnice.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Ďumbierskych Tatrách
Kategória:Vodné toky v okrese Banská Bystrica
Bill Johnston

**William (Bill) Johnston** (* 2. november 1884, San Francisco, Kalifornia, USA – † 1. máj 1946, tamže) známy aj pod prezývkou **"Little Bill"**, bol americký tenista. Medzi jeho najväčšie úspechy v tenise patria tri tituly v dvojhre na grandslamových turnajoch U.S. Championships (1915, 1919) a Wimbledon (1923), a tituly v štvorhre na U.S. Championships (1915, 1916, 1925 v klasickej štvorhre, 1921 v zmiešanej).

V roku 1958 bol zapísaný do Medzinárodnej tenisovej siene slávy.

## Kariéra a život
V prvej svetovej vojne slúžil v námorníctve USA, odvtedy začalo jeho zdravie upadať. Po tenisovej sezóne v roku 1927 ukončil tenisovú kariéru.

USA reprezentoval aj v Davisovom pohári, odohral celkovo 21 zápasov, z toho 17 v dvojhre (14 výhier, 3 prehry) a 4 v štvorhre (4 výhry).

Zomrel v roku 1946 na tuberkulózu.

## Účasti vo finále dvojhry na grandslamových turnajoch (8)
### Víťazstvá (3)

### Finále (5)

## Iné projekty

## Externé odkazy
* Profil na stránke International Tennis Hall of Fame 

## Zdroj

Kategória:Tenisti USA
Kategória:Víťazi Wimbledonu
Kategória:Víťazi US Open
Kategória:Medzinárodná tenisová sieň slávy
Kategória:Osobnosti zo San Francisca
Kategória:Úmrtia na tuberkulózu
Podprefektúra (Japonsko)

**Podprefektúra** je územie spadajúce pod špeciálny pobočný úrad (po japonsky 支庁 - šičó) v niektorých prefektúrach v Japonsku.

Kategória:Administratívne členenie Japonska
Fukuoka (Fukuoka)

right|thumb|Fukuoka

**Fukuoka** je mesto v Japonsku, hlavné mesto rovnomennej prefektúry a najväčšie mesto na ostrove Kjúšu. Má rozlohu 340,03&nbsp;km² a žije tu 1,42&nbsp;milióna obyvateľov.

## Iné projekty


Kategória:Hlavné mestá japonských prefektúr
Kategória:Sídla v prefektúre Fukuoka
Fukuoka

**Fukuoka** môže byť:
* mesto v Japonsku:
** Fukuoka (Fukuoka)
** Fukuoka (Tojama)
** Fukuoka (Gifu)
* prefektúra v Japonsku, pozri Fukuoka (prefektúra)
* hrad z obdobia Edo v meste Fukuoka, pozri Fukuoka (hrad)
* japonský feudálny rod, pozri Fukuoka (rod)
* Masanobu Fukuoka

## Pozri aj
* Fukuoka-Kitakjúšú
Peklo (prítok Brusnianky)

**Peklo** je potok na Hornom Pohroní, vo východnej časti okresu Banská Bystrica. Je to ľavostranná zdrojnica Brusnianky, ktorá vzniká po sútoku s *Brzáčkou*, má dĺžku 4,6 km a je tokom IV. rádu.

## Prameň
Pramení vo Veporských vrchoch, v podcelku Čierťaž, na severozápadnom svahu vrchu Žliabky (1 128,4 m n. m.) v nadmorskej výške cca 1 055 m n. m. 

## Opis toku
Od prameňa tečie na západ, esovito sa ohýba a sprava priberá svoj prvý prítok (811,5 m n. m.). Následne pokračuje viac na západojuhozápad, zľava priberá najprv prítok z juhozápadného svahu Žliabkov, potom z tej istej strany Skalíkov jarok, neďaleko osady Starý majer sa oblúkom stáča na severoseverozápad a preteká rovnomennou dolinou. Z pravej strany ešte priberá prítok z lokality Hálne a pri samote Trosky-Brzáčka sa v nadmorskej výške približne 558 m n. m. spája s vodami Brzáčky a ďalej tečú ako Brusnianka.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v okrese Banská Bystrica
Kategória:Ľubietová
Kitakjúšú

thumb|Tokiwa baši v časti Kokura Kita

**Kitakjúšú** je mesto v Japonsku na ostrove Kjúšu. Má rozlohu 486,81 km² a žije tu 983,037 obyvateľov (2010). 

## Partnerské mestá
*  Inčchon, Kórejská republika, 1988
*  Minamikjúšú, Japonsko, 2008
*  Norfolk, Virgínia, USA, 1959
*  Tacoma, Washington USA, 1959
*  Ta-lien, Čína, 1979

## Iné projekty

Kategória:Mestá v Japonsku
Kategória:Prístavné mestá Tichého oceánu
Kategória:Vzniklo v 1963
Kategória:Sídla v prefektúre Fukuoka
Au-lac

**Au-lac** bol raný štát v severnom Vietname (257 pred Kr. – 207 pred Kr.). 

V roku 258 pred Kr. *Thuc Phan*, vodca kmeňového zväzu *Tay Au*, zvrhol posledného panovníka dynastie *Hung* kmeňového zväzu *Van Lang*, ktorý združoval 15 kmeňov *Lac Viet*, a pripojil jeho územie k novo založenému Au Laku. Sám prijal kráľovský titul *An Duong* a založil dynastiu *Phuc*. 

Rozvinuté poľnohospodárstvo, výroba bronzového náradia. V roku 207 pred Kr. bol dobytý Nam Vietom.

Kategória:Dejiny Vietnamu
Muráň (prítok Brzáčky)

**Muráň** je potok na Hornom Pohroní, vo východnej časti okresu Banská Bystrica. Je to ľavostranný prameň Brzáčky, jednej zo zdrojníc Brusnianky, meria 2 km a je tokom IV. rádu.

Pramení vo Veporských vrchoch, v podcelku Čierťaž, na juhovýchodnom svahu vrchu Muráň (968,1 m n. m.), v lokalite Valachovo, v nadmorskej výške približne 900 m n. m. Od prameňa tečie sprvu západojuhozápadným smerom, následne sa esovito stáča a zľava priberá prítok prameniaci severovýchodne od kóty 829,6 m. Následne sa stáča a pokračuje severozápadným smerom. Do Brzáčky sa vlieva na západnom úpätí Muráňa v nadmorskej výške 613,7 m n. m.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Sopotnička

**Sopotnička** je potok na Hornom Pohroní, v severovýchodnej časti okresu Banská Bystrica. Je to najvýznamnejší, pravostranný prítok Sopotnice, meria 3,7 km a je tokom IV. rádu.

## Prameň
Tečie na južnej strane Nízkych Tatier, v podcelku Ďumbierske Tatry, kde pramení na juhojuhovýchodnom svahu Holice (1 340,6 m n. m.) v nadmorskej výške približne 1 135 m n. m. 

## Opis toku
Od prameňa tečie sprvu severojužným smerom, v pramennej oblasti priberá zľava i sprava krátke prítoky a oblúkom sa postupne stáča juhovýchodným smerom. Následne priberá dva ľavostranné prítoky z lokality Breziny a na dolnom toku už tečie juhojuhovýchodným smerom. V strednej časti Sopotnickej doliny, severne od horárne Sopotnica, ústi v nadmorskej výške 579 m n. m. do Sopotnice.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Ďumbierskych Tatrách
Kategória:Vodné toky v okrese Banská Bystrica
Fukuoka-Kitakjúšú

náhled|Oblasť Fukuoka z ''Fuokoka Tower''
**Fukuoka-Kitakjúšú** je metropolitná oblasť v Japonsku na ostrove Kjúšu v prefektúre Fukuoka. 

Tvoria ju mestá Fukuoka a Kitakjúšú, ktoré sa obyčajne spomínajú samostatne. Mesto Saga funguje ako predmestie Fukuoky. V skutočnosti sú tu tri metropolitné regióny, konkrétne Fukuoka-Kurume-Saga (2,7 milióna), oblasť Iizuka, čo sú predmestia Fukuoky a Kitakjúšú (700-tisíc) a Kitakjúšú-Šimonoseki (Kanmon), kde žije okolo 1,6 milióna obyvateľov.

Kategória:Metropolitné oblasti v Japonsku